**Țara mea...**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Țara mea...

...

Țara mea de doină și baladă

Nu te pot apăra și-ți cer iertare,

Nu-ți pot feri pădurea de topoare

Nu te pot feri de-a hoților cireadă!

...

Țara mea de jale și de dor

Nu te mai iubesc și-mi pare rău

Nu mă mai consider fiul tău,

Că ai ajuns metresa tuturor!

...

Țara mea de basm și de legendă,

M-am născut aici și-acum regret,

Pentru că ești pusă toată amanet

Și mi te-au luat tălharii în arendă!

...

Țara mea de vis, cântată de păstori,

Nu te mai respect și-ți cer iertare,

Te-aș respecta dar nu mai sunt în stare,

Că ai ajuns cuibar de infractori!